als_Latn dik_Latn sag_Latn
Gjermanët në kufirin Serbi-Hungari
Autoritetet gjermane kanë dërguar 20 policë, në kufirin Serbi-Hungari, në tentim të ndaljes emigrimin ilegal.
Politiko
E Shtunë, 14 Shkurt 2015 | 11:43
0 Komente.
Njëzet policë nga Gjermania, të pajisur me automjete dhe kamera termovizive, janë stacionuar prej dje në afërsi të kufirit mes Serbisë dhe Hungarisë në përpjekje për ndaljen e migrimit ilegal dhe zbulimin e dokumenteve të falsifikuara, njoftuan mediat serbe.
Bashkëpunimi i policisë gjermane me atë serbe ka dhënë rezultate që ditën e parë, kur është penguar kalimi ilegal i kufirit serbo-hungarez nga 20 persona nga Kosova.
Gazetarët e medias serbe, të cilëve iu mundësua që drejtpërdrejt të informohen se si zhvillohet bashkëpunimi, kanë regjistruar aktivitetin e policisë në një pjesë të kufirit për të cilën është vërtetuar se është pjesë e “rutës” joformale përmes së cilës në Hungari ilegalisht kalojnë kosovarët.
Kjo është vetëm një pjesë e vogël e kufirit 170-kilometërsh mes Serbisë dhe Hungarisë, të cilin prej para do kohë e sigurojnë rreth 200 policë kufitarë dhe 50 pjesëtarë të xhandarmerisë serbe, të cilëve tani iu bashkangjitën 20 gjermanët.
Sipas autoriteteve të qendrës rajonale të policisë kufitare serbe, angazhimi i policëve gjermanë ndikon edhe në mënyrë parandaluese, respektivisht i kthen njerëzit nga tentimet për kalimin ilegal të kufirit, shkruan KP.
Prania e policëve nga Gjermania në kufirin Serbi-Hungari është rezultat i marrëveshjes së nënshkruar nga ministri i policisë serbe dhe shefi i policisë gjermane në fillim të javës.
Mediat hungareze njoftojnë se edhe në atë anën hungareze të kufirit është forcuar kontrolli, si në vetë brezin kufitar, ashtu edhe në vendbanimet kufitare. Kështu, mes tjerash, në vendet që ishin të parat që shfrytëzoheshin nga kosovarët për kalimin ilegal të kufirit, prej dje janë vendosur edhe patrulla të policisë kalësoriake.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn